ועדת העבודה, הרווחה והבריאות, כנסת 19, פרוטוקול מספר 221, 2014-05-19 10:45

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת העבודה, הרווחה והבריאות של הכנסת.

יעקב מרגי: התאריך 19 במאי 2014, י"ט באייר התשע"ד.

יעקב מרגי: על סדר היום: תקנות רישוי עסקים (אזהרת בריאות במכון שיזוף), התשע"ד-2014.

יעקב מרגי: פרוטוקול מספר 221.

יעקב מרגי: אני מבין שיש כאן עמדות של כל מיני גופים שקשורים לתקנות.

יעקב מרגי: אנחנו נפתח את הדיון אחרי שהיועצת המשפטית של הוועדה תיתן לנו סקירה קצרה ורציונל לתקנות האלה ולאחר מכן, נפתח את זה להקראה ותוך כדי דיון, נראה תוך כדי עבודה מה...

<נועה בן-שבת: אולי באמת את הרקע היותר רחב יוכל לתת משרד הבריאות.

<נועה בן-שבת: כרגע, מוצע פה, בתקנות, התקנות הן מכוח חוק רישוי עסקים.

<נועה בן-שבת: הן מאפשרות למשרד הבריאות לקבוע הוראות להגנה על בריאות הציבור, לרבות הוראות לעניין תנאי תברואה ולרבות הוראות לעניין הודעות לציבור, אזהרות לציבור.

<נועה בן-שבת: מוצע כאן – אחד מהעסקים הטעון רישוי זה מכון השיזוף, ומוצע פה לדרוש, דבר ראשון, רישיון.

<נועה בן-שבת: זאת אומרת, לעמוד בתנאים שקבועים בתקנות אלה.

<נועה בן-שבת: מדובר פה על נושא של שילוט ברור עם אזהרה או מידע על המכשיר שבו מדובר.

<נועה בן-שבת: עלון לצרכן, שעליו הלקוח יתבקש לחתום.

<נועה בן-שבת: נושא של שימוש במגן עיניים, שהוא חשוב במתקן כזה ואופן התחזוקה של מגני העיניים.

<נועה בן-שבת: דרישה שהמתקן עצמו יעמוד בתנאי התקן הישראלי.

<נועה בן-שבת: מביאים פה תקן ישראלי –900 חלק 2.27, שמתייחס למכשירים אלה.

<נועה בן-שבת: העלון, פה מובאים גם - -

שולי מועלם-רפאלי: בעלון, נועה, יהיה כתוב גם שזה לא מתאים מתחת לגיל 18?

שולי מועלם-רפאלי: נקודה שראיתי שחוזרת בכל העמדות.

יעקב מרגי: משרד הבריאות ישלימו.

<נועה בן-שבת: בעלון תופיע הוראה שזה בעצם לא מתאים לצעירים מתחת לגיל 18.

<נועה בן-שבת: יופיעו גם קבוצות סיכון, שאנשים שמשתייכים לקבוצות הסיכון צריכים להתייעץ עם רופא, מומלץ להם להתייעץ עם רופא לצורך השימוש במכשיר.

<נועה בן-שבת: יש את השלט שיהיה מונח, עלון שיצטרכו לחתום עליו ובתוספת השלישית, יש הוראות לגבי השטיפה והחיטוי של מגני העיניים.

<נועה בן-שבת: אני רוצה לציין שהנושא של הטיפול בסרטן העור על ידי משרד הבריאות נדון עכשיו בדוח מבקר המדינה האחרון, ושם מומלץ שהנושא של איסור השימוש מתחת לגיל 18 יופיע גם בתקנות עצמן ולא רק באזהרה לציבור, שמופיעה בשלט ובעלון.

יעקב מרגי: תודה.

יעקב מרגי: משרד הבריאות, בבקשה.

<מיכל גולדברג: אני מהלשכה המשפטית של משרד הבריאות.

<מיכל גולדברג: כפי שציניה חברתי, בדוח האחרון של מבקר המדינה אכן היתה התייחסות לצורך בהסדרה של השימוש במתקני שימוש במכוני שיזוף.

<מיכל גולדברג: התקנות האלה, כבר מספר שנים משרד הבריאות מקדם אותן.

<מיכל גולדברג: לצורך העניין, גם תוקן צו רישוי עסקים כך שמכון שיזוף נקבע כפריט טעון רישוי לפי חוק רישוי עסקים, ובמסגרת זה אנחנו מעוניינים לאשר את התקנות האלה, שבאמת יסדירו את הרגולציה על אותם מכוני שיזוף.

<מיכל גולדברג: ברשותכם, נמצאת פה דוקטור דהן ממשרד הבריאות, שתוכל לפרט לגבי ההיבטים המקצועיים והצורך בהסדרה של אותם - -

יעקב מרגי: ממש בקצרה, לא הרצאה אקדמית.

<דיקלה דהן: הקרינה שנפלטת במתקני השיזוף היא קרינה שמדמה את קרינת השמש, היא מסוג UVA בעיקר וקצת UVB.

<דיקלה דהן: הנזקים של הקרינה הזאת הם קמטים בעור, כתמים, הזדקנות מואצת של העור וכמובן, סרטן העור, שזה הנזק המשמעותי ביותר שמדאיג אותנו.

<דיקלה דהן: בשנת 2009, ארגון הבריאות העולמי הגדיר את החשיפה למתקני שיזוף כגורם מסרטן ודאי, שזה בעצם באותה קבוצה עם עישון טבק וקרינה מייננת.

<דיקלה דהן: זאת בהסתמך על מחקרים שהראו שאפילו חשיפה חד-פעמית למתקן שיזוף מעלה את הסיכון ב-15% להתפתחות של מלנומה.

<דיקלה דהן: מתחת לגיל 35, חשיפה חד-פעמית מעלה את הסיכון ב-75%.

<דיקלה דהן: חשיפה חד-פעמית למתקני שיזוף מעלה את הסיכון לסרטן עור מסוג קשקשי פי 2.25 - -

יעקב מרגי: בהשוואה לשיזוף מוגזם בשמש?

<דיקלה דהן: זה תלוי במשך החשיפה.

<דיקלה דהן: אנחנו יודעים שחשיפה, בדרך כלל במתקני שיזוף, היא בתדירות יותר גבוהה וברמה יותר גבוהה, ובגלל זה אנחנו יותר מודאגים.

יעקב מרגי: תודה.

יעקב מרגי: אני חושב שאנחנו ניגש לתקנות ונתחיל לקרוא.

יעקב מרגי: אם יש למישהו הערה, ירים יד ויבקש רשות, ותוך כדי אנחנו נתייחס - - הערה כללית שלא קשורה לתוך הסעיפים, בבקשה.

<ליאור וולפסטל: אני רואה חשבון.

<ליאור וולפסטל: אני יבואן של מכונות שיזוף כבר 12 שנים.

<ליאור וולפסטל: קודם כל, אני מברך את משרד הבריאות שהצטרפו ליוזמה לעגן את התקנות האלה.

<ליאור וולפסטל: מה שאני רוצה להדגיש, שדוקטור דיקלה אמרה לשאלה אם זה כן מגביל לשמש או לא, כל העניין זה המינון.

<ליאור וולפסטל: ההבדל במכונות השיזוף זה שהעוצמה קבועה מה שבשמש לא, ואם נשמעים להוראות היצרן ולמכון התקנים לגבי משך החשיפה – אני לא יודע, אצלי במרכזים לא נחשפים יותר מדי, אנחנו די מקפידים על זה ויש לנו שליטה על זה, מה שאין שליטה בשמש, אז הנזקים הם לא כמו בשמש.

יעקב מרגי: אין ספק.

יעקב מרגי: לכן, גם לא אוסרים את השימוש בה.

<קריאה: גם בסיגריות לא אוסרים את השימוש ואין ספק שזה מסוכן.

<קריאה: יש מדינות שכבר אוסרות את השימוש.

יעקב מרגי: לא, לא.

יעקב מרגי: לי מותר להכניס הערה ומי שרוצה לדבר, חוץ מחברי הכנסת שיכולים לדבר, שירים יד.

<ניר נתנזון: אני מומחה לרפואת עור.

<ניר נתנזון: אני כאן כנציג ההסתדרות הרפואית וגם נציג איגוד רופאי העור.

<ניר נתנזון: הבעיה במתקני השיזוף, כמו שנאמר כאן, שזו קרינה אולטרה-סגולית.

<ניר נתנזון: הבעיה העיקרית היא שמי שנחשף למקני שיזוף, לא מפסיק להיחשף לשמש כך שהאמירה שיש שליטה על הקרינה במתקני השיזוף, גם אם באמת משתמשים בכל האמצעים החדישים ביותר, יכולה להיות נכונה אבל זה לא מונע מאדם רבע שעה אחרי שהוא יצא ממתקן השיזוף או יום אחרי, ללכת להשתזף על חוף הים.

<ניר נתנזון: ואז אנחנו מדברים על חשיפה וכמות מצטברת יחסית גבוהה של קרינה, וזו בעצם הבעיה.

<ניר נתנזון: הרי אין דרך למדוד את הקרינה האמתית שאדם נחשף אליה.

<ניר נתנזון: אנחנו הרי לא נצמיד לכל אדם מד קרינה על העור.

<ניר נתנזון: התוצאה היא שאנשים יחשפו לכמות הרבה יותר גבוהה של קרינה משאר האוכלוסייה.

<ניר נתנזון: שוב, אני מסכים לעובדה שלא צריך אולי לאסור, כמו שלא אוסרים את השימוש בסיגריות או באלכוהול אבל בהחלט צריך להגביל את השימוש, והחשוב ביותר הוא ליידע את הציבור שהוא נכנס למתקן שמגביר את הסיכון שלו ללקות במספר גורמים, כמו שנאמר כאן:

<ניר נתנזון: הזדקנות העור וכמובן סרטן העור.

<ניר נתנזון: באותו רגע, אדם מקבל את ההחלטה לעצמו.

יעקב מרגי: שאלה מתוך סקרנות או לצורך הידיעה: חוץ מצבע ושיזוף, יש להם אפקטים לצורך ויטמין די, זה משפיע?

<ליאור וולפסטל: בהחלט.

יעקב מרגי: תן לרופא לענות.

יעקב מרגי: אתה היבואן, בעל העניין.

<ניר נתנזון: אז בא נשאל אם השיזוף טוב או רע לבריאות: השיזוף רע לבריאות חד-משמעית.

<ניר נתנזון: אבל האם יש לקרינת השמש אפקט של ייצור ויטמין די?

<ניר נתנזון: התשובה היא כן - -

שולי מועלם-רפאלי: אבל השאלה אם למכשירים גם?

<ניר נתנזון: הדבר הזה לא נבדק על המכשירים עצמם.

<ניר נתנזון: מאחר שהמכשירים פולטים קרינה אולטרה-סגולית אנחנו מניחים שכן אבל אני חייב להגיד שכל הנושא של ויטמין די היום יש הרבה אי בהירות בעולם המדעי.

<ניר נתנזון: זה מעין טרנד או מצב שנחקר היום בצורה חדשה.

<ניר נתנזון: כנראה שכל המחקרים הישנים שהתבססנו עליהם לא היו כל כך מדויקים ורק בעוד מספר שנים נדע בדיוק כמה כי עובדה שלמרות שישראל היא ארץ שטופת שמש, ולמרות שבישראל הרבה אנשים נחשפים לשמש באופן רצוף, עדין יש מחסור בוויטמין די גם בישראל.

<ליאור וולפסטל: אולי בגלל כל האזהרות.

<ליאור וולפסטל: ..

שולי מועלם-רפאלי: לא כדאי לך להתפרץ ככה כי לעניות דעת חלק מחברי הוועדה היה צריך לאסור את זה אז האזהרות זה הליכה לקראת האפשרות לתת לאנשים את הבחירה לקלקל לעצמם את העור ואולי לחלות בסרטן.

שולי מועלם-רפאלי: אז לא כדאי להתפרץ את ההתפרצויות האלה.

יעקב מרגי: בסך הכל, הדברים נשאלים פה ויש רצון לתקן אז המתח וקריאות הביניים לא במקום.

יעקב מרגי: לכן, אנא ממך, אנחנו שואלים שאלות כדי להחכים, כדי שהפרוטוקול יחכים וכדי להתקדם ולתקן את התקנות.

יעקב מרגי: חברת הכנסת פרנקל, בבקשה.

רינה פרנקל: אני חושבת שמכון שיזוף חייב לתת הסבר לאלה שמשתמשים בשירות איזה קרינה הוא מקבל?

רינה פרנקל: מה ההשלכות של הקרינה?

רינה פרנקל: האם מותר לו לאחר מכן להיות בשמש וכמה זמן מותר?

רינה פרנקל: כל זה הוא חייב להסביר אחרת אין מודעות, ובן אדם שמשתמש בשירות של מכון שיזוף גם הולך לחוף הים ומשתזף - -

יעקב מרגי: התקנות האלה באות להסדיר את הנושא.

רינה פרנקל: כן, אז חייבים להסדיר את זה וחייבים להביא לידי הציבור שבכל זאת, יש פה סכנה לקריאה מופרזת ולמחלת עור.

יעקב מרגי: תודה.

יעקב מרגי: גברתי, בבקשה.

<עדנה פלג-אולבסקי: אני הדוברת של האגודה למלחמה בסרטן.

<עדנה פלג-אולבסקי: קודם כל, אני רוצה לברך את משרד הבריאות על הדיון הזה ועל - -

יעקב מרגי: וגם את הוועדה.

<עדנה פלג-אולבסקי: - - את הוועדה, כמובן את הוועדה, בראש ובראשונה את הוועדה על קיום הדיון הזה ובאמת קידום הנושא שהאגודה כבר פועלת למעלה מ-10 שנים להביא לידיעת הציבור את הסכנות שבשיזוף במיטות שיזוף.

<עדנה פלג-אולבסקי: רק לסבר את האוזן, ארגון הבריאות העולמי המליץ לתייג את מיטות השיזוף באותה קטגוריה כמו חשיפה לאסבסט.

<עדנה פלג-אולבסקי: זאת אומרת, מסרטנים וודאיים.

<עדנה פלג-אולבסקי: כך אין כאן בכלל סימן שאלה האם זה מסרטן או לא.

<עדנה פלג-אולבסקי: זה מסרטן וודאי וזה מסוכן, ואנחנו מאד מבקשים שייכנס לתקנות בצורה מפורשת האיסור בשימוש במיטות שיזוף לגילאי 18 ומטה, כמו שזה מקובל בהמון מדינות כבר.

<עדנה פלג-אולבסקי: בגרמניה, ביוון, באנגליה, באוסטרליה ובהרבה מדינות בארצות הברית, בפירוש אוסרים על ילדים - -

יעקב מרגי: בקשתך נשמעה, נראה בתקנות איך זה מופיע.

יעקב מרגי: אני חושב שסבב ההערות הכלליות הסתיים.

יעקב מרגי: כדאי שניגש ממש ל"עבודת הקודש" אני קורא לזה, לתקן את התקנות.

יעקב מרגי: בבקשה.

<נועה בן-שבת: אפשר להתייחס במהלך הקריאה אם יש הערות.

יעקב מרגי: רבותי, הצעה לסדר: אנחנו נקריא את התקנות תקנה תקנה.

יעקב מרגי: מי שיש לו הערות ימתין לסוף התקנה ואתן סבב התייחסות.

יעקב מרגי: בכל נקודת עצירה אתן סבב התייחסות, שלא יהיו התפרצויות.

<נועה בן-שבת: מקריאה: "תקנות רישוי עסקים (אזהרת בריאות במכון שיזוף), התשע"ד-2014.

<נועה בן-שבת: בתוקף סמכותי לפי סעיף 10(א) לחוק רישוי עסקים, התשכ"ח-1968, בהתייעצות עם השר להגנת הסביבה, ובאישור ועדת העבודה, הרווחה והבריאות של הכנסת, לפי סעיף 21א(א) לחוק יסוד: הכנסת וסעיף 2(ב) לחוק העונשין, התשל"ז-1977, אני מתקינה תקנות אלה: הגדרות.

<נועה בן-שבת: 1.

<נועה בן-שבת: בתקנות אלה – "המנהל" – המנהל הכללי של משרד הבריאות או מי שהסמיכו לעניין תקנות אלה; "מכון שיזוף" – עסק טעון רישוי שבו מיתקן שיזוף אחד או יותר, ושאינו מוסד רפואי כהגדרתו בסעיף 24 לפקודת בריאות העם, 1940; "מיתקן שיזוף" – מיתקן הפולט קרינה על-סגולה לצורכי שיזוף.

<נועה בן-שבת: 2.

<נועה בן-שבת: רישוי מכון שיזוף.

<נועה בן-שבת: לא יאושר לאדם רישיון למכון שיזוף, ולא ינהל אדם מכון כאמור או יפעילו, אלא אם כן הוא ממלא אחר הוראות תקנות אלה, להנחת דעתו של המנהל.

<נועה בן-שבת: 3.

<נועה בן-שבת: שילוט אזהרה ועלון הסבר.

<נועה בן-שבת: (א) בכל חדר במכון שיזוף שבו יש מיתקן שיזוף וכן ליד דלפק שירות לקוחות יותקן, במקום בולט לעין ומואר, שלט בגודל 70x100 סנטימטרים; נוסח השלט, הצבעים ושאר פרטי העיצוב יהיו כמפורט בתוספת הראשונה.

<נועה בן-שבת: " אני כבר אעיר ונקרא את התוספת הראשונה: הצורה והסגנון וצורת העיצוב צריכה להיות כפי שמופיע בשלט אבל הנוסח, ואולי גם צריך להסתכל בכותרת, צריך להיות כפי שמופיע למטה במלל ונתייחס לזה אחר כך.

יעקב מרגי: הכוונה ברורה.

<נועה בן-שבת: "(ב) לכל לקוח יינתן, לפני כל טיפול במיתקן שיזוף, עלון ובו דברי הסבר ערוך לפי הנוסח שבתופסת השנייה; הלקוח יאשר על גבי העלון כי קרא את האמור בו; בעל עסק ישמור על העלונים עם האישורים כאמור לתקופה שלא תפחת מחמש שנים.

<נועה בן-שבת: (ג) הכיתוב בשלט ובעלון יהיה באותיות בגודל, בגופן ובצבע בולטים לעין וניתן לקריאה בנקל.

<נועה בן-שבת: " פה, אדוני, אני רוצה להציע שאנחנו נוסיף כבר עכשיו את הנושא של הגבלת גיל השימוש במתקן שיזוף כפי ההצעה - -

יעקב מרגי: זה לא מופיע במקום אחר?

<נועה בן-שבת: זה מופיע בעלון ובשלט, האיסור אבל גם להפוך את זה להוראה אסורה במובן זה שמנהל מכון רישוי או מפעילו יאפשרו את השימוש במתקן השיזוף למי שטרם מלאו לו 18 שנים.

<נועה בן-שבת: בעצם, הדרישה הזאת במענה גם למה שנאמר בדוח מבקר המדינה וגם בהתאם למה שקבוע בתקן וגם בהתאם לכך שאנחנו מדברים על בריאות הציבור.

<נועה בן-שבת: מדובר על הסיכון הגבוה מתחת לגיל צעיר.

יעקב מרגי: ברור.

<נועה בן-שבת: "4.

<נועה בן-שבת: מגן עיניים.

<נועה בן-שבת: (א) לכל לקוח יינתן, לפני כל טיפול במיתקן שיזוף, מגן עיניים.

<נועה בן-שבת: (ב) מגני עיניים ינוקו ויחוטאו אחרי כל שימוש בהם לפי התוספת השלישית.

<נועה בן-שבת: 5.

<נועה בן-שבת: תקינות המיתקן.

<נועה בן-שבת: במיתקן שיזוף יתקיימו דרישות התקן הישראלי 900 חלק 2.27: בטיחות מכשירי חשמל ביתיים ומכשירים דומים: דרישות מיוחדות למכשירים המיועדים לחשיפת עור לקרינה על-סגולה ותת-אדומה מדצמבר 2011 של מכון התקנים הישראלי.

<נועה בן-שבת: 6.

<נועה בן-שבת: תחילה.

<נועה בן-שבת: תחילתן של תקנות אלה 90 ימים מיום פרסומן.

<נועה בן-שבת: " עכשיו נשמע אם יש הערות ואחרי זה נעבור לקרוא את התוספות.

יעקב מרגי: ממש בקצרה, מה שנאמר כבר, לא לחזור על זה.

יעקב מרגי: לגופן של תקנות.

יעקב מרגי: בבקשה.

<ליאור וולפסטל: רק לגבי השלט - -

יעקב מרגי: שוב, תיזהר כל פעם שאתה מדבר.

<נועה בן-שבת: עכשיו אנחנו עוברים לקרוא את התוספת הראשונה לגבי השלט.

<ניר נתנזון: רפואית, אני מאד תומך בהמלצה לאסור את השימוש מתחת לגיל 18.- -

יעקב מרגי: אין לנו הרבה זמן, תחסכו את התודות.

<ניר נתנזון: - - דבר שני, אני מציע, בהתאם למחקרים, לאסור את השימוש במתקני שיזוף שרמת הקרינה שלהם גדולה מ-0.3 ואט למטר מרובע.

<ניר נתנזון: זה מופיע בנייר עמדה שהועבר לחברי הוועדה הנכבדים, סעיף 2.

<ניר נתנזון: הוכח שבמתקנים שפולטים מעל קרינה זו, הם פולטים יותר קרינה של UVB והיא יותר מסוכנת.

יעקב מרגי: משרד הבריאות, התייחסות.

<מיכל גולדברג: כל הנושא של רמות הקרינה מוסדר בתקן שהתקנות מפנות אליו.

<מיכל גולדברג: זאת אומרת, גם לפי התקנות יש חובה - -

יעקב מרגי: תודה.

יעקב מרגי: הלאה, השלט.

<נועה בן-שבת: עכשיו אנחנו הולכים לקרוא את התוספת הראשונה "(תקנה 3(א)) – אדוני, כיוון שהצבעים קבועים, כפי שאמרנו, הצבעים, הצורה והגודל שדובר קודם, 70x100 סנטימטר - -

יעקב מרגי: התוכן זה מה שיוקרא עכשיו.

<נועה בן-שבת: מה שיוקרא עכשיו.

<נועה בן-שבת: אני לא יודעת מה יהיה בכותרת של הדבר הזה.

<נועה בן-שבת: אני מניחה שמה שכתוב בכותרת זה: "משרד הבריאות מזהיר כי שיזוף מסכן את המשתזף כמפורט להלן:".

<נועה בן-שבת: .. לא אומרים דווקא במתקן שיזוף, שיזוף מסכן את המשתזף כמפורט להלן.

<נועה בן-שבת: "(1).

<נועה בן-שבת: השיזוף גורם להופעת קמטים וכתמים בעור, הוא עלול לגרום להתפתחות נגדים טרום סרטנים ולעלייה בסיכון להתפתחות גידולים ממאירים בעור, אשר גורמים לסבל, לתחלואה ולתמותה; (2).

<נועה בן-שבת: הסיכון למשתמש במכשיר שיזוף גדל ככל שמשתזפים יותר; (3).

<נועה בן-שבת: לפני תחילת השיזוף יש לעיין בעלון וכן יש לברר האם את/ה נמצא/ת בקבוצת סיכון; (4).

<נועה בן-שבת: חובה להשתמש במגן עיניים בעת השימוש במיתקן השיזוף; (5).

<נועה בן-שבת: אם מופיעים סיבוכים כלשהם כתוצאה מהשימוש במיתקן השיזוף, יש להפסיק להשתזף ולפנות לרופא עור.

<נועה בן-שבת: (6).

<נועה בן-שבת: השימוש במיתקן שיזוף אסור לצעירים בגיל פחות מ-18 שנים.

<נועה בן-שבת: "

יעקב מרגי: בבקשה.

<ליאור וולפסטל: קודם כל, אני מסכים עם כל ההערות - -

יעקב מרגי: תגיד לי עם מה אתה לא מסכים.

<ליאור וולפסטל: לא מסכים שהשיזוף במתקן מסוכן.

<ליאור וולפסטל: שיזוף לא מבוקר במתקן מסוכן.

יעקב מרגי: אתה לא באינסטנציה כזאת של מסכים או לא מסכים.

יעקב מרגי: אתה ממליץ שייכתב.

<ליאור וולפסטל: כן.

יעקב מרגי: נשמעה בקשתך.

יעקב מרגי: משרד הבריאות.

<מיכל גולדברג: כפי שהסבירה היועצת המשפטית של הוועדה, הנוסח של השלט הוא מה שהוקרא על ידה.

<מיכל גולדברג: אתה מתכוון לעיצוב, מה שמופיע בעיגול הצהוב?

<ליאור וולפסטל: אני מדבר בסלוגן.

<ליאור וולפסטל: למעלה.

<מיכל גולדברג: גם שיזוף במתקן מסוכן?

<ליאור וולפסטל: כן.

<מיכל גולדברג: אתה חולק על זה?

<מיכל גולדברג: לא כתוב: "שיזוף במתקן מסוכן", כתוב: "גם שיזוף במתקן - -

יעקב מרגי: אם על השמש אין מחלוקת, אתה לא תבקש להקל על המכשיר, מה שעל השמש לא.

יעקב מרגי: אני מבין את החרדה שלך ואת הדקדוקים אבל אין מקום לזה.

יעקב מרגי: הלאה.

<נועה בן-שבת: אז בעצם יופיע בעיצוב גם שיזוף במתקן מסוכן?

<נועה בן-שבת: והנוסח, כפי שהקראת.

<נועה בן-שבת: רק אם אפשר שני תיקונים קטנים: בפסקה 2 חברתי הקריאה: הסיכון למשתמש במתקן שיזוף גדל ככל שמשתזפים יותר.

<נועה בן-שבת: ובפסקה 6 - השימוש במתקן שיזוף אסור לצעירים בגיל פחות מ-18 שנה.

<נועה בן-שבת: אנחנו ממשיכים לתוספת השנייה: "(תקנה 3(ב)) – דברי ההסבר בעלון לפי תקנה 3(ב) הם כלהלן: "משרד הבריאות קובע כי שיזוף, בין מקרינת השמש ובין מקרינה של מיתקן שיזוף, טומן בחובו סכנת נזק בריאותי למשתזף.

<נועה בן-שבת: עמדה זו מבוססת על עדויות מצטברות בספרות הרפואית, שלפיהן קרינה בתחום העל סגול גורמת לנזקים רבים בעור, הכוללים הזדקנות מוקדמת של העור, הופעת קמטים וכתמים, התפתחות נגעים טרום סרטנים ועלייה בסיכון להתפתחות גידולים ממאירים מסוגים שונים בעור ובהם מלנומה.

<נועה בן-שבת: הגידולים הללו עלולים לגרום לסבל, לתחלואה ולתמותה.

<נועה בן-שבת: לאחרונה אף הכירה הסוכנות הבין-לאומית לחקר הסרטן בשימוש במתקני שיזוף כחשיפה הגורמת לסרטן בבני אדם.

<נועה בן-שבת: היו פה הערות לנוסח של ההסתדרות הרפואית, בנוסח שלהם.

<נועה בן-שבת: אני לא יודעת עם זה הערות שהם אומרים התפתחות בכל גיל של הסרטן ושקיים סיכון משמעותי לתמותה.

<נועה בן-שבת: אני לא יודעת איך להעריך את האמירות האלה, האם זה בכל גיל, האם זה סיכון משמעותי לתמותה?

<נועה בן-שבת: האם אפשר להגיד את הדברים האלה.

יעקב מרגי: סרטן ממית.

יעקב מרגי: אני לא רופא אבל אם הוא לא מטופל בסוף הוא ממית.

<דיקלה דהן: מבחינתנו, אין התנגדות לשינויים שהציעו הר"י.

<ניר נתנזון: אני עומד בכל הידע המקצועי מאחורי המשפט הזה.

<ניר נתנזון: סרטן אכן יכול להופיע בכל גיל.

<ניר נתנזון: לא רק זאת, לאחרונה, בשנה האחרונה, האמריקאים התחילו לשים לב שיש עליה גדולה בשיעורי המלנומה אצל ילדים.

<ניר נתנזון: זה דבר שעד היום לא שמענו עליו.

<ניר נתנזון: מדובר על עליה אצל ילדים של שני אחוז לשנה.

<ניר נתנזון: זו עליה גבוהה מאד.

<ניר נתנזון: בשנה האחרונה יש גל של מחקרים ומאמרים בנושא ובהחלט, המשפט הזה חשוב ונכון מאד מבחינה מדעית.

<נועה בן-שבת: אז אולי נוסיף:

<נועה בן-שבת: עליה בסיכון להתפתחות בכל גיל של גידולים ממאירים ולתחלואה.

<נועה בן-שבת: אני חושבת שכשאומרים שהגידולים עלולים לגרום לסבל ולתחלואה ואולי אפילו להגיד שקיים סיכוי משמעותי לתמותה או שזה מיותר?

יעקב מרגי: מאי נפקא מינה?

<נועה בן-שבת: אין נפקא מינה אז אולי נשאיר את זה כמות שזה.

<נועה בן-שבת: מקריאה: "השימוש במתקן שיזוף מגביר את הסיכון לנזקי קרינה בתחום העל סגול, על אחת כמה וכמה בישראל שטופת השמש.

<נועה בן-שבת: זאת ועוד, ידוע כי הסיכון למשתמש במיתקן שיזוף גדל ככל שמשתזפים יותר.

<נועה בן-שבת: משום כך ממליץ משרד הבריאות לנהוג באופן אחראי בעת חשיפה לקרינת השמש בכלל ובשימוש במיתקני שיזוף בפרט.

<נועה בן-שבת: " פה היו שתי הערות של ההסתדרות הרפואית: 1.

<נועה בן-שבת: המשתמש במתקן שיזוף חושף את עצמו לכמות קרינה גבוהה משמעותית מזו שהיה נחשף אליה לולא השימוש במתקן.

<נועה בן-שבת: 2.

<נועה בן-שבת: משרד הבריאות ממליץ להגביל את זמן החשיפה.

<נועה בן-שבת: השאלה אם שתיה הערות האלה גם - -

<וילמה מאור: מעבר להנחיות של היצרן?

<נועה בן-שבת: הם אומרים: להגביל את זמן החשיפה.

<נועה בן-שבת: זאת אומרת, ברור שאם אתה משתמש עשר פעמים במתקן שיזוף זה מסוכן יותר מאשר - - - ואם אתה משתמש לשעה זה שונה מאשר אתה משתמש לארבע שעות.

<דיקלה דהן: אנחנו ממליצים לא להיחשף בכלל.

יעקב מרגי: צריך לגזור גזירות שהציבור יכול לעמוד בהן.

<דיקלה דהן: אנחנו לא יכולים לעמוד מאחורי האמירה: "ממליץ להגביל את החשיפה".

יעקב מרגי: ברור.

שולי מועלם-רפאלי: האם נעשה איזה שהוא קמפיין שמדבר על הסכנות במתקני השיזוף?

<עדנה פלג-אולבסקי: כן, האגודה למלחמה בסרטן לאורך השנים - -

שולי מועלם-רפאלי: אתם אני יודעת אבל השאלה אם משרד הבריאות?

<דיקלה דהן: יש פרויקט למניעת מלנומה וזה חלק ממנו.

<נועה בן-שבת: אז אתם לא יכולים להגיד "ממליץ לנהוג באופן אחראי בעת חשיפה לקרינת שמש בכלל, בשימוש במתקני שיזוף בפרט" ולהגביל את זמן החשיפה, כי זה גם לשמש וגם למתקני השיזוף?

יעקב מרגי: משרד הבריאות חייב שתהיה לו אמירה מעבר לאידיאולוגיה, חייב שתהיה למשרד הבריאות אמירה לפחות לגבי הוראות היצרן.

יעקב מרגי: להתייחס למה שאומרות הוראות היצרן.

יעקב מרגי: אם הוראות היצרן לא מדויקות לפי כל המחקרים והספרות הרפואית, צריך שתהיה אמירה כאן.

<מיכל גולדברג: לגבי הוראות היצרן של המתקן, אנחנו מפנים לתקן, והתקן קובע בדיוק איך להשתמש.

<מיכל גולדברג: לגבי להוסיף לעלון ההסבר - -

יעקב מרגי: אני חושב שחידדנו את ההסכם.

יעקב מרגי: הלאה, תודה.

<נועה בן-שבת: מבחינת

<נועה בן-שבת: כם אפשרי להוסיף את המילים: "להגביל את זמן החשיפה" או שאתם לא חושבים שזה - -

<מיכל גולדברג: אפשרי אבל השאלה אם לא משתמע מכך שמשרד הבריאות, באיזו שהיא צורה, כן ממליץ להשתמש - -

שולי מועלם-רפאלי: רק חמש פעמים ולא עשר.

<מיכל גולדברג: זה נתון לשיקול חברי הכנסת.

יעקב מרגי: לא.

יעקב מרגי: לפעמים האויב של - - -

<נועה בן-שבת: אז זה יישאר כפי שהוא, הפסקה הזאת.

יעקב מרגי: כן, להשאיר את זה כפי שזה.

<נועה בן-שבת: "השימוש במיתקן שיזוף מסוכן ביותר לעיניים.

<נועה בן-שבת: יש להקפיד על שימוש במגן עיניים.

<נועה בן-שבת: השיזוף במיתקן שיזוף אסור לצעירים בגיל פחות מ-18 שנים.

<נועה בן-שבת: "

יעקב מרגי: למה זה חוזר על עצמו שוב?

<נועה בן-שבת: כי פה אנחנו מיידעים את הציבור.

יעקב מרגי: זה השלט.

יעקב מרגי: בסדר.

<נועה בן-שבת: "אם מופיעים סיבוכים כלשהם כתוצאה מהשימוש במיתקן שיזוף יש להפסיק להשתזף ולפנות לרופא עור.

<נועה בן-שבת: מומלץ להתייעץ עם רופא לגבי הסיכון בשימוש במיתקן שיזוף כדי לברר הימצאות הלקוח בקבוצת סיכון, מן המפורטות להלן: - - אדוני, אני רוצה להעיר, ופה ההסתדרות הרפואית הציעה להבהיר: השיזוף יכול לפגוע בכל אדם, בכל גיל ובמיוחד צפויה פגיעה במשתזפים מקרב קבוצות הסיכון.

<נועה בן-שבת: אני חושבת שהדבר הזה עולה מתוך האמור, אמרנו שזה יכול לפגוע בכל גיל אז אולי מיותר לחזור על זה.

יעקב מרגי: מיותר לחזור על זה אבל פה יש את קבוצות הסיכון.

<נועה בן-שבת: כן.

<נועה בן-שבת: קבוצות הסיכון: אנחנו מדברים על נשים בהיריון בכל שלב, ריבוי (מעל 50) של נקודות חן ושומות.

<נועה בן-שבת: - -

<עדנה פלג-אולבסקי: אני רוצה להתייחס לכך.

<עדנה פלג-אולבסקי: ריבוי מעל 50 - -

יעקב מרגי: סליחה, היא תסיים להקריא ולאחר מכן תשאלי.

<נועה בן-שבת: "3.

<נועה בן-שבת: היסטוריה אישית של סרטן עור או תופעות טרום-סרטניות.

<נועה בן-שבת: (4) היסטוריה של מלנומה בבן משפחה מדרגה ראשונה או שנייה; (5) היסטוריה של כוויות שמש מרובות בילדות; (6) היסטוריה של טיפול רדיותרפי (קרינתי) או כימותרפיה; (7) לבקנות (אלביניזם); (8) עור מסוג שתמיד נכווה או נשרף בקלות רבה ואינו משתזף; - - פה היתה הערה של הר"י – נכווה או נשרף בקלות רבה מחשיפה לשמש.

<נועה בן-שבת: אני חושבת שזה נכון יותר מאשר "שתמיד נכווה".

יעקב מרגי: יש פה סתירה, אם זה תמיד - -

<נועה בן-שבת: "(9) מחלקות הקשורות לרגישות לשמש ונטייה לכוויות שמש; (10) מחלקות עור דלקתיות או פגיעה בשלמות העור (כגון: כוויה, פציעה או חסר עור); (11) נטילת תרופות הידועות כגורמות רגישות לשמש או גורמות לפיגמנטציה בחשיפה לשמש, כגון גלולות למניעת הריון.

<נועה בן-שבת: (12) שימוש במשחות וקרמים המגבירים את הרגישות לשמש.

<נועה בן-שבת: (13) בעיות בריאות כרוניות לא יציבות או מחלות חדות כגון: מחלות עיניים, מחלות לב, יתר לחץ דם, אסטמה או מחלת ריאות אחרת, זיהומים חדים כגון הרפס סימפלקס.

<נועה בן-שבת: "

יעקב מרגי: האגודה למען הסרטן, בבקשה.

<עדנה פלג-אולבסקי: אנחנו מבקשים להוריד את המילה "מעל 50" בסעיף 2.

<עדנה פלג-אולבסקי: ריבוי נקודות חן, דווקא מעל 50, לאו דווקא זה מה שצריך.

<עדנה פלג-אולבסקי: גם מעל 30 זה הרבה.

<עדנה פלג-אולבסקי: "ריבוי" בלי המספר.

יעקב מרגי: אם יש לו ריבוי נקודות חן הוא כבר ניכנס.

יעקב מרגי: ואז ניכנס לפרשנות משפטית מה זה "ריבוי" ונפתח אקדמיה לנתח מה זה "ריבוי".

יעקב מרגי: אי אפשר להשאיר עמום.

יעקב מרגי: אם נשאיר את התקנות עמומות לא תיקנו כלום.

יעקב מרגי: צריך למצוא את הנקודה, אין מה לעשות.

<נועה בן-שבת: שוב, אנחנו לא מדברים פה על איסור, אנחנו מדברים על המלצה לבדיקה.

<נועה בן-שבת: המלצה לבדוק את הימצאותך בקבוצת סיכון.

<עדנה פלג-אולבסקי: 50 זה באמת הרבה וגם מי שיש לו 30 זה מספיר ושיזהר, שיהיה בקבוצת סיכון.

<עדנה פלג-אולבסקי: םפ אף אחד לא סופר כמה נקודות יש לו.

<עדנה פלג-אולבסקי: אנשים שיש להם ריבוי צריכים להיזהר.

יעקב מרגי: לפי פירוט המחלות נראה לי ש-80% מהאוכלוסייה כבר בקבוצת הסיכון.

יעקב מרגי: משרד הבריאות, מצדם גם בגיל 10.

יעקב מרגי: הר"י, איפה נקודת האיזון?

<ניר נתנזון: האמת, שאפילו מעל 20 שומות, כמו שאמרה נציגת האגודה למלחמה בסרטן, הסיכון עולה.

<ניר נתנזון: נכון שאף אחד לא באמת סופר את הנקודות אבל אם רוצים מספר שהוא מקובל - 20 זה המספר האמתי.

<ניר נתנזון: אני מסכים עם יושב ראש הוועדה שלפעמים לא צריך להיות מאד מדויקים ואפשר להשאיר את המילה "ריבוי".

<ניר נתנזון: אני מבקש להגיד שמומלץ.

<ניר נתנזון: להתייעץ עם רופא.

<ניר נתנזון: יש בישראל כ-400 רופאי עור.

<ניר נתנזון: אני מבקש להגיד שכתוב: מומלץ להתייעץ עם רופא.

<ניר נתנזון: אני חושב שהנוסח צריך להיות מומלץ להתייעץ עם רופא עור.

<ניר נתנזון: יש בישראל כ-400 רופאי עור - -

יעקב מרגי: בא אני אגיד לך: הרבה דיונים היו פה ואתם בדרך כלל התלוננתם שעל כל גחמה של מישהו שולחים לרופא להביא אישור.

יעקב מרגי: הייתי קופץ ואומר שאם לחדר כושר אני צריך להביא אישור מרופא משפחה, גם לכאן הייתי מחייב.

יעקב מרגי: ואז, מצד אחד אני אוכל את העוגה ומשאיר אותה שלמה ולא קובע 20 ומצד שני, אתה רואה פה פס רחב של הערות.

יעקב מרגי: תביא אישור מרופא משפחה בסך הכל.

יעקב מרגי: היוועצות.

<נועה בן-שבת: לא מדובר פה על אישור, ממליצים להתייעץ.

יעקב מרגי: ממליצים.

יעקב מרגי: אל תיבהל...

<ליאור וולפסטל: לא, אני לא נבהל אבל אני רוצה גם להשתתף כי אני מרגיש שזורקים פה דברים וכל אחד יכול זרוק מה שהוא רוצה.

<ליאור וולפסטל: אני לא חושב שיש רופא, וזה הגיוני, ועכשיו מבלי לייצג אף צד, אני לא חושב שיש איזה רופא שיבוא וייתן אישור: כן, זה מומלץ לך לצאת לשמש.

יעקב מרגי: הלאה.

<ליאור וולפסטל: - - לעומת רופא - -

שולי מועלם-רפאלי: אבל לא ביקשו אישור.

יעקב מרגי: כתוב: מומלץ להיוועץ.

יעקב מרגי: עוד לא חייבנו.

<ליאור וולפסטל: מומלץ להיוועץ זה בסדר אבל להגיד שמכריחים אותם ללכת לקבל אישור - -

שולי מועלם-רפאלי: יושב ראש הוועדה אמר לך שהוא מבין שאת זה הוא לא יכול לעשות.

יעקב מרגי: עלתה תהייה, אל תיבהל.

<דיקלה דהן: המטרה היא לא אישור אלא להיפך, המטרה היא איסור.

<דיקלה דהן: אם רופא יראה שהוא שייך לקבוצת הסיכון הוא יגיד לו: "אני לא ממליץ לך" ולא "אני מאשר לך".

<ליאור וולפסטל: אם האדם מרגיש לפי כל הפירוט הזה, שכמו שהוא אמר ש-80% מהאנשים נופלים לאחד הפירוטים האלה, אז אתם ממליצים לו לגשת לרופא.

<ליאור וולפסטל: אם הוא ירצה לגשת או לא, אני לא הולך להיות - -

<נועה בן-שבת: אבל יש פה נקודה חשובה: אנחנו הרי לא אוסרים את השימוש.

<נועה בן-שבת: גם אם מישהו נמצא בקבוצות הסיכון והרופא אמר לו שזה מסוכן לו, אנחנו לא אוסרים את השימוש.

<דיקלה דהן: אנחנו רק רוצים שתהיה ידיעה, שתהיה מודעות.

<ליאור וולפסטל: אני חושב שזה מנוסח פה מספיק טוב שיש ידיעה.

<נועה בן-שבת: אז אולי כן צריך פה את ההבהרה הראשונית שהציעה הר"י, שבעצם השיזוף עלול להיות מסוכן לכל אדם אבל לקבוצות הסיכון יותר.

<נועה בן-שבת: אולי אפילו להגיד: השיזוף יכול לפגוע בכל אדם ובכל גיל ובמיוחד צפויה פגיעה במשתזפים מקרב קבוצות הסיכון.

<נועה בן-שבת: ואז לפרט את קבוצות הסיכון ואז, אנחנו באמת מבהירים שצפויה פגיעה - -

רינה פרנקל: אז בעצם אין איסור לאף אחד?

<קריאות: אין איסור.

<קריאות: מעל גיל 18 זו בחירה חופשית.

<וילמה מאור: זו אחריות של האדם ללכת להיוועץ עם הרופא אם הוא מוצא אותו בקבוצת הסיכון.

רינה פרנקל: בחדרי כושר כן יש איסור למחלות מסוימות.

<קריאה: גם סיגריות - - -

שולי מועלם-רפאלי: חברי, אתה לא מבין שאתה יורה לעצמך ברגליים על כל משפט שאתה אומר.

יעקב מרגי: אני מבודד את הדיון.

<נועה בן-שבת: אם זה המלצה להתייעץ עם רופא אז אולי עם הרופא הרלוונטי.

יעקב מרגי: תקשיבו, אני חושב שאנחנו נשאיר את הנוסח כפי שהוצע קודם כאן בתוספת שהיועצת המשפטית מיד תקריא אותה, ולא לשנות מעל 50 כי בכל מקרה זה בהיוועצות.

יעקב מרגי: להשאיר את זה איך שזה.

שולי מועלם-רפאלי: אז מורידים את המספר 50?

יעקב מרגי: לא, משאירים אבל כפי שרצית להוסיף.

<נועה בן-שבת: אוקי.

<נועה בן-שבת: אז "השיזוף יכול לפגוע בכל אדם ובכל גיל ובמיוחד צפויה פגיעה למשתזפים מקרב קבוצות הסיכון.

<נועה בן-שבת: " אז מומלץ להתייעץ עם רופא.

<נועה בן-שבת: אנחנו נשאיר את זה לרופא כללי ולא רופא עור?

<דיקלה דהן: אנחנו כן ממליצים רופא עור.

<ניר נתנזון: אנחנו ממליצים רופא עור כי יש הרבה רופאי עור בישראל בנגישות טובה.

יעקב מרגי: אז אתה יכול להסביר לי למה אזרח ממוצע מקבל תור אחרי חודשיים וחצי לרופא עור מצוי?

<ניר נתנזון: את זה צריך לשאול את הקופות למה הן נוהגות כך.

יעקב מרגי: אתה בחלק מהעניין מייצג אותן.

<נועה בן-שבת: אז מומלץ להתייעץ עם רופא לגבי הסיכון בשימוש במתקן שיזוף כדי לברר המצאות הלקוח בקבוצת סיכון והן מפורטות להלן.

<נועה בן-שבת: אנחנו משאירים את הפירוט כפי שהוקרא למעט השינוי של העור שתמיד נכווה או נשרף בקלות.

<עדנה פלג-אולבסקי: אפשר להעיר משהו לסעיף 6?

<עדנה פלג-אולבסקי: היסטוריה של טיפול רדיותרפי קרינתי או כימותרפיה, וכמובן מי שמטופל עכשיו.

יעקב מרגי: כל שכן.

יעקב מרגי: זה הכי מובן לי.

שולי מועלם-רפאלי: מתוך זה שומעים את זה.

שולי מועלם-רפאלי: אין צורך.

<נועה בן-שבת: מקריאה: "תוספת שלישית.

<נועה בן-שבת: 1.

<נועה בן-שבת: אופן ניקוי וחיטוי מגני עיניים – (א) קודם לפעולת חיטוי, מגני עיניים ינוקו באופן יסודי כמפורט להלן: (1) שטיפה במים זורמים; (2) ניקוי בדטרגנט; (3) פעולה מכנית או שפשוף; (4) שטיפה חוזרת במים זורמים; (5) ניגוב או ייבוש אחר; (ב).

<נועה בן-שבת: לאחר ניקוי כאמור, מגני עיניים יחוטאו כמפורט להלן: (1) שטיפה במים ודטרגנט או סבון; (2) שטיפה במים זורמים, ניגוב או ייבוש; (3) השריה בחומר חיטוי במשך חצי שעה; (4) שטיפה במים זורמים וייבוש; "חומר חיטוי" לעניין פרט משנה (ב)(3) הוא אחד מאלה: (1) תכשיר על בסיס כלור זמין, כמפורט להלן: (א) תמיסה מרוכזת של תת כלורית הנתרן – בהתאם לתקן ישראלי 261; (ב) כדור המכיל NA.D.C.C Sodium Dichloroisocyanurate, בתנאי שיינתן לא פחות מ-300 חלקים למיליון כלור זמין; (2) תכשיר אחר שאישר המנהל.

<נועה בן-שבת: " אני רוצה לשאול: התקנים האלה הם כפי שהותקנו, התקן שהוזכר קודם - תקן 900 חלק 2.27?

יעקב מרגי: זה מקביל לתקן?

<מיכל גולדברג: התקן שמופיע כאן מתייחס רק לתמיסה שאתה יש - -

<נועה בן-שבת: לא, התקן הקודם.

<נועה בן-שבת: תקן 900 חלק 2.27 מתעדכן או עלול להתעדכן או שהוא כפי שהוא מופיע בנוסח 2011?

<מיכל גולדברג: כפי שהמופיע בנוסח 2011.

<מיכל גולדברג: היתה פה הערה שרצינו להוסיף, אותה תקנה שמתייחסת לתקן - במתקן שיזוף יתקיימו דרישות התקן והוא יופעל בהתאם להוראות התקן.

<מיכל גולדברג: שיהיה ברור שגם בהפעלה שלו - -

שולי מועלם-רפאלי: בהפעלה, שהוא יופעל בהתאם לתקן.

<נועה בן-שבת: ובהפעלתו יתקיימו דרישות התקן.

<מיכל גולדברג: בסדר, מצוין.

יעקב מרגי: אני מביא את כל התקנות במקשה אחת להצבעה.

יעקב מרגי: מי בעד?

יעקב מרגי: בעד – 3

יעקב מרגי: נמנעים – אין התקנות אושרו פה אחד.

יעקב מרגי: תודה רבה.

יעקב מרגי: ישיבה זו נעולה.